**Kiekvienos savaitės dienos maldos, apmąstant ateinančio sekmadienio Evangeliją  
nuo balandžio 5 d. pirmadienio iki balandžio 11 d. sekmadienio, 2021  
►link Dievo Gailestingumo sekmadienio**

** Kaip gyventi prisikėlusiuose (2/7)**

Tikėjimas Jėzaus Prisikėlimu leidžia vis labiau tikėti savo paties prisikėlimu. Bet nelengva gyventi kaip jau prisikėlusiam! Apsispręsiu mažą spalvoto praeitos savaitės lapelį, kuriame buvau pažymėjęs tamsos vietas, priklijuoti ant didelio šviesaus lapo. Prisikėlusysis lieka ant kryžiaus, Jis mums pasirodo su savo žaizdomis, bet nugalėjęs blogį. Jo šviesai atiduosiu savo naktis.

 **Namie**

Dievas visada kvepia į mus, šis kvėpavimas sklinda mumyse dar prieš mums gimstant. Tačiau kartais „nekvėpuojame“ arba „dūstame“. Šiomis Prisikėlimo dienomis skirkime laiko ir būkime dėmesingesni šio kvėpimo į mus poveikiui. Kiekvieną savaitės rytą kelias minutes skirkime kvėpavimui, atverkime savo plaučius ir savo šnerves. Ir su kiekvienu įkvėpimu sakykime Viešpačiui: „Pripildyk mane Tavojo gyvenimo!“, o su kiekvienu iškvėpimu: „Save atiduodu Tau!“. Šį įkvėpimo-iškvėpimo pratimą galime kartoti per dieną ir leisti, kad mumyse kiltų įvaizdžiai ir gimtų mintys. O kodėl gi nepasidalijus savo atradimais su draugais ir šeimomis?

**Melstis pasaulio širdyje su  popiežiumi Pranciškumi**

Melskimės už tuos, kurie rizikuodami savo gyvybėmis kovoja už pagrindines žmonių teises diktatūrų be autoritarinių režimų varžomuose ir demokraijos krizės ištiktuose kraštuose.

**„Jis kvėpė į juos“ (Jn 20, 22)**



**Vėl apie kvėpavimą**

Pirmoji Tomo reakcija rodo sveiką protą. Jo sąžiningumas kaip ir jo žodžio laisvė vis dar šoko apimtoje grupėje iš tikrųjų yra skatinimas išdrįsti kalbėti laisvai, kai sunku tikėti. Nes nėra lengva tikėti! Kyla daugybė klausimų: kur buvo Tomas Prisikėlimo vakare? Kodėl jo nebuvo su kitais? Ar ir jis gavo Šventąją Dvasią? Kas nutiko grupėje, kai jo nebuvo ir kai Jėzus kalbėjo? Bet kokiu atveju prisiminkime jo ryšį su savo mokytoju. Aišku, Dvasiai įkvėpus į jį, jo tikėjimas dar labiau pripildomas meilės. Džiaukimės, kad ne visi tikime tokiu pat būdu. Ir būkime dėmesingi šių dienų „tomams“, kurie mums padeda tikėti giliau ir ne taip naiviai.

Manuel Grandin, jėzuitas

**Nuo balandžio 5 d. pirmadienio iki balandžio 11 d. sekmadienio, 2021  
►link Dievo Gailestingumo sekmadienio**

**Evangelija pagal šventąjį Joną (Jn 20, 19-31)**

Pirmosios savaitės dienos vakare, durims, kur buvo susirinkę mokiniai, dėl žydų baimės esant užrakintoms, atėjo Jėzus, atsistojo viduryje ir tarė: "Ramybė jums!" Tai pasakęs, jis parodė jiems rankas ir šoną. Mokiniai nudžiugo, išvydę Viešpatį. O Jėzus vėl tarė: "Ramybė jums! Kaip mane siuntė Tėvas, taip ir aš jus siunčiu". Tai pasakęs, jis kvėpė į juos ir tarė: "Imkite Šventąją Dvasią. Kam atleisite nuodėmes, tiems jos bus atleistos, o kam sulaikysite,– sulaikytos". Vieno iš dvylikos,– Tomo, vadinamo Dvyniu,– nebuvo jų tarpe, kai Jėzus buvo atėjęs. Taigi kiti mokiniai jam kalbėjo: "Mes matėme Viešpatį!" O jis jiems pasakė: "Jeigu aš nepamatysiu jo rankose vinių dūrio ir neįdėsiu piršto į vinių vietą, ir jeigu ranka nepaliesiu jo šono – netikėsiu". Po aštuonių dienų mokiniai vėl buvo kambaryje, ir Tomas su jais. Jėzus atėjo, durims esant užrakintoms, atsistojo viduryje ir prabilo: "Ramybė jums!" Paskui kreipėsi į Tomą: "Pridėk čia pirštą ir apžiūrėk mano rankas. Pakelk ranką ir paliesk mano šoną; jau nebebūk netikintis – būk tikintis". Tomas sušuko: "Mano Viešpats ir mano Dievas!" Jėzus jam ir sako: "Tu įtikėjai, nes pamatei. Palaiminti, kurie tiki nematę!" Savo mokinių akivaizdoje Jėzus padarė dar daugel kitų stebuklų, kurie nesurašyti šitoje knygoje. O šitie yra surašyti, kad tikėtumėte, jog Jėzus yra Mesijas, Dievo Sūnus, ir tikėdami vardan jo turėtumėte gyvenimą.

**Pirmadienis 5 d. Iš vieno sekmadienio į kitą**

Jėzus nėra kometa, praskriejanti nustatytu laiku, bet evangelistas tikslus: dvi šio teksto „scenos“ vyksta sekmadienį. Izraelio tauta laikosi šabo, o krikščionys renkasi sekmadienį, naują naujojo gyvenimo dieną. *Kokią vietą suteikiu Viešpačiui savo savaitės ritme? Kaip švenčiu „Prisikėlimo dieną“? Viešpatie, Tu, kuriam vertingos kiekviena diena, kiekviena savaitė, lydėk mane savaitę po savaitės!*

**Antradienis 6 d. Ramybė jums...**

Kokią ramybę Jėzus atėjo suteikti mokiniams, užsirakinusiems iš baimės? Ramybę, sutikus priešininkus, tuos pačius, kurie nukryžiavo Jėzų? Tarpusavio ramybę, kai išdavystė, atsižadėjimas ir palikimas likimo valiai subjautojo Dvylikos grupę Kančios metu? Širdies ramybę, netekus Mokytojo? Dar reikėjo laiko, kad ramybė išsiskleistų visomis prasmėmis.... *Viešpatie, padėk man išgyventi ramybę visur, kur tik galime...*

**Trečiadienis 7 d. Jus siunčiu...**

Mokiniai dar nieko nesuprato, Tomas dar nespėjo pasirodyti netikinčiu, o Jėzus jau parodė pasitikėjimą jais: „Kaip mane siuntė Tėvas, taip ir aš jus siunčiu“. Neatsikratysime savo abejonių ir savo sunkumų, jei tik juos spręsime, susitelksime į save, o nepriimsime Viešpaties misijos. *Viešpatie, suteik man jėgų išeiti iš savęs ir palaikyk tuos, kuriems tai atrodo neįmanoma.*

**Ketvirtadienis 8 d. Kvėpimas...**

Jėzus kvėpė, Jis kvėpė į savo apaštalus kaip kūrėjas kvėpė į Adomą, jam suteikdamas gyvybę (Pr 2, 7), Jis kvėpė kaip išvaduotojas pūtė į jūrą ir ją padalijo į dvi dalis, atverdamas žydams kelią (Iš 15, 8), Jis pūtė kaip Tobijas, išgydydamas ligonių akis (Tob 6, 9)… *Viešpatie, man, kuriam taip dažnai pritrūksta įkvėpimo, suteik energijos, siųsk savo kūrėjo, išlaisvintojo ir gydytojo dvasią.*

**Penktadienis 9 d. Nuodėmių atleidimas**

Dievas gali atleisti nuodėmes be mokinių... tad kodėl jiems patiki šią užduotį? Kai gauname atleidimą iš Bažnyčios, girdime žodį, išeiname iš netikrumo, galime sakyti apie praeitį: „Dievas man atleido“, kad gyvenčiau ateitimi... tai gauto atleidimo stiprybė. Ir ši Bažnyčios atsakomybė mus įpareigoja išklausyti, kreipti dėmesį į kiekvieną... tai suteikto atleidimo stiprybė. *Viešpatie, leisk man imtis šios misijos, priimant ir pasiūlant kitam Dievo atleidimą.*

**Šeštadienis 10 d. Ar tuo tikiu?**

Bažnyčioje džiaugsmingai skelbiamas Kristaus Prisikėlimas, prie Bažnyčios prisiglaudžiame, kai viskas žlunga ir artėja mirtis... bet vis tiek sunku tikėti. Ar manyje nėra „Tomo“? *Ar turėsiu jėgų elgtis kaip Tomas: išsakyti savo abejones kitiems, jas patikėti Viešpačiui, kad Jis galėtų man atsakyti. Tada vieną dieną galėsiu su Tomu sakyti: „Mano Viešpats ir mano Dievas“?*

**Sekmadienis 11 d. Turėti gyvenimą vardan Jo**

„Kad tikėtumėte, jog Jėzus yra Mesijas, Dievo Sūnus, ir tikėdami vardan Jo turėtumėte gyvenimą“. Ši pirmoji šventojo Jono Evangelijos išvada (tuoj pat pasibaigsianti susitikimu ant ežero kranto) dar kartą pakartoja Evangelijos klausimą: kaip galime sutvirtinti savo tikėjimą. Bet šis tikėjimas nėra kažkas nekintamo ar įsigyto visam laikui. Tikėjimas gali mums leisti „turėti gyvenimą vardan Jo“, tai yra, gyventi visiškai, pilnai su Juo, pagal Jį. Šiomis Prisikėlimo dienomis dar kartą atraskime jėgų gyventi, atsikratykime to, kas taip dažnai atitolina nuo tikėjimo ir mums trukdo gyventi: arogancija, nelankstumas, distancija... Taip, Viešpatie, ateik pažadinti, pakelti, atgaivinti, prikelti mūsų bendruomenes ir mūsų širdis.

**Asmeniniai užrašai, maldos intencijos**

**..........................................................................................................................................................................................................................................................................................................................**.**....................................................................................................……………………………………………………….............................................................................................................................................................................................................................................................................................................................................................................................................................................**

(Parengta pagal Šv. Ignaco Lojolos dvasingumo bendruomenės leidinį: www.versdimanche.com)